钦定古今图书集成/明伦汇编/氏族典/第053卷 > 韦恕
## 钦定古今图书集成/明伦汇编/氏族典/第053卷 > 韦恕

按《尚友录》：恕女及笄未嫁，六合县园叟张老求婚，恕
难曰：“今日纳五百缗则可。”许诺。顷之钱至。既娶，负䦆
秽地自若。后携妻至王屋山下，女谓恕曰：“他日相念，
可令大兄来访。”恕令男义方访之，至一甲第，见一青
衣引一衣冠人，即张老相见曰：“贤妹梳头。”引入见之。
经数日，别奉金三十镒，一旧席帽，曰：“他日欲钱，于扬
州王老家取一千万，持此为信。”取之果得。再往失路
矣。